CELEX: 62010FN0108
Language: lv
Date: 2010-10-26 00:00:00
Title: Lieta F-108/10: Prasība, kas celta 2010. gada 26. oktobrī — Filice u.c./Tiesa

29.1.2011   
            
            
               LV
            
            
               Eiropas Savienības Oficiālais Vēstnesis
            
            
               C 30/65
            
         Prasība, kas celta 2010. gada 26. oktobrī — Filice u.c./Tiesa
   (Lieta F-108/10)
   ()
   2011/C 30/128
   Tiesvedības valoda — franču
   
      Lietas dalībnieki
   
   
      Prasītāji: Stefania Filice (Luksemburga, Luksemburga) un citi (pārstāvji — B. Cortese, C. Cortese un F. Spitaleri, advokāti)
   
      Atbildētāja: Eiropas Savienības Tiesa
   
      Strīda priekšmets un apraksts
   
   Prasītāju paziņojumos par algu pārņemto atbildētājas lēmumu paaugstināt viņu darba algu, to pielāgojot no 2009. gada jūlija, par 1,85 % ikgadējās ierēdņu un pārējo darbinieku atalgojumu un pensijas koriģēšanas ietvaros atbilstoši Padomes 2009. gada 23. decembra Regulai (ES, Euratom) Nr. 1296/2009, atcelšana
   
      Prasītāju prasījumi:
   
   
               —
            
            
               atcelt Eiropas Savienības Tiesas lēmumus, kas izpaužas [prasītāju] 2010. gada janvāra un turpmākajos paziņojumos par algu, ka arī viņu 2009. gada paziņojumos par algu, jo tajos tiek piemērota 1,85 % koriģēšanas likme, nevis 3,7 % likme;
            
         
               —
            
            
               piespriest Tiesai atlīdzināt starpību starp atbilstoši Regulai Nr. 1296/09 līdz sprieduma pasludināšanas dienai šajā lietā samaksāto atalgojumu un to atalgojumu, kas viņiem tiktu izmaksāts, ja koriģēšana būtu aprēķināta pareizi, pieskaitot procentus pēc Eiropas centrālās bankas noteiktās likmes par galvenajiem refinansēšanas darījumiem, kas ir piemērojama attiecīgajā laika posmā, tai pieskaitot trīs ar pusi punktus, un to darot no dienas, kurās bija pieprasīto summu samaksas termiņš;
            
         
               —
            
            
               piespriest Tiesai atlīdzināt tiesāšanās izdevumus.